དེ་ཡང་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བཀའ་སློབ་སྩལ་དོན།འདས་པའི་ལོ་ངོ་༥༩རིང་ས་གནས་འདི་ངོས་ཀྱི་སྡོད་ཁང་ཆགས་ཡོད།ཁྱེད་ཚོ་འདིར་ཕེབས་པར་འཚམས་འདྲི་ཡོད།མི་ཡུལ་ལ་གྱར་ནས་ཉམས་མྱོང་མང་པོ་བསགས་བྱུང་།བོད་དུ་དུས་རབས་བརྒྱད་པའི་སྐབས་ཆོས་རྒྱལ་ཁྲི་སྲོང་ལྡེ་བཙན་སྐབས་རྒྱ་གར་ནས་མཁན་ཆེ་ཞི་བ་འཚོ་སོགས་གདན་དྲངས་ནས་ལོ་ངོ་སྟོང་ཕྲག་རིང་གི་རྒྱ་གར་གནའ་རབས་དཔལ་ནཱ་ལེནྡཱ་ནས་བརྒྱུད་པའི་སངས་རྒྱས་ཀྱི་བསྟན་པ་དྲི་མ་མེད་པ་བོད་དུ་དར་སྤེལ་མཛད་ཡོད།དེ་ལྟ་བུའི་སངས་རྒྱས་ཀྱི་བསྟན་པ་དེ་ནི་སྟོན་པ་རང་ཉིད་ཀྱི་བཀའ་ལའང་རྒྱལ་བས་གསུང་པའི་ཕྱིར་ཟེར་ནས་དད་པ་ཙམ་གྱིས་རྗེས་སུ་མ་འབྲང་པར་རིག་པའི་ལམ་ནས་བརྟག་དཔྱད་བྱེད་པ་བརྒྱུད་ཡིད་ཆེས་བྱེད་དགོས་པའི་ལམ་སྲོལ་བཟང་པོ་ཞིག་རྒྱུན་འཛིན་ཐུབ་པ་བྱུང་ཡོད།སངས་རྒྱས་རང་གི་བཀའ་ལའང་སྒྲ་བཞིན་པར་ཁས་བླང་དུ་རུང་བ་དྲང་དོན་དང་མི་རུང་བ་ངེས་དོན་གྱི་མདོ་བཅས་ཡོད།ལོ་ངོ་བཅུ་ཕྲག་མང་པོའི་རིང་ངོས་ལ་མཚོན་ན་ནཱ་ལེནྡཱའི་རིག་གཞུང་དེས་ཕན་ཐོགས་ཧ་ཅང་བྱུང་།ལྷག་པར་ངོས་ཀྱིས་འདས་པའི་ལོ་ངོ་སུམ་ཅུ་ལྷག་རིང་ཚན་རིག་པ་མང་པོ་ཞིག་དང་ལྷན་བགྲོ་གླེང་བྱེད་སྐབས་ནཱ་ལེནྡཱའི་རིག་གཞུང་དེ་ལ་བརྟེན་ནས་ཕྱོགས་གཉིས་ཀར་ཕན་ཐོགས་རྒྱ་ཆེ་བྱུང་།འཇིག་རྟེན་ཆགས་ཚུལ་ཐོག་ཚན་རིག་པས་གས་འཐོར་ཆེན་པོ་ནས་མར་འགྲེལ་བཤད་རྒྱག་བཞིན་ཡོད།ཕྱོགས་མཚུངས་ཚན་རིག་ནས་བཤད་པའི་དབང་རྩའི་སྐོར་དེ་དག་ཧ་ཅང་ཟབ་པོ་དང་ཕན་ཐོགས་ཆེན་པོ་འདུགཚད་རྡུལ་དངོས་ཁམས་རིག་པའི་རྣམ་གཞག་ཐོག་ལ་མཚོན་ན་དེང་དུས་ཚན་རིག་པ་ཚོ་ལས་ང་ཚོས་ཡག་པ་ཤེས་ཀྱི་ཡོད།ཞལ་ཤོབ་མཛད།དེ་སྔ་རྒྱ་གར་དངོས་ཁམས་ཚན་རིགས་པ་རཱ་ཇ་ར་མནནཱ་དམ་པ་མཆོག་གིས་རྒྱ་གར་ནང་ཚད་རྡུལ་དངོས་ཁམས་རིག་པའི་རྣམ་གཞག་དར་ནས་ལོ་ངོ་༢༦༠༠སོང་ཟིན་སྐོར་བརྗོད་མྱོང་ཡོད།